128 Službeni list Europske unije 11/Sv. 86 32005R1212 29.7.2005. SLUŽBENI LIST EUROPSKE UNIJE L 199/1 UREDBA VI)EĆA (EZ) br. 1212/2005 od 25. srpnja 2005. o uvođenju konačne antidampinške pristojbe na uvoz određenih odljevaka podrijetlom iz Narodne Republike Kine VIJEĆE EUROPSKE UNIJE, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EZ) br. 384/96 (!) od 22. prosinca 1995. o zaštiti od dampinškog uvoza iz zemalja koje nisu članice Europske zajednice (,Osnovna uredba"), a posebno njezin članak 9., uzimajući u obzir prijedlog Komisije nakon savjetovanja sa Savjetodavnim odborom, budući da: A. POSTUPAK Komisija je 30. travnja 2004. putem obavijesti objavljene u Službenom listu Europske unije (?) objavila pokretanje antidampinškog postupka u vezi s uvozom određenih odljevaka podrijetlom iz Narodne Republike Kine (,NRK"). Postupak je pokrenut nakon zahtjeva koji je u ožujku 2004. uložio EUROFONTE (,podnositelj zahtjeva") u ime proizvođača koji predstavljaju većinski udjel, u ovom slučaju više od 50% ukupne proizvodnje odljevaka u Zajednici. Zahtjev je sadržavao prima facie dokaze o dampingu dotičnog proizvoda i o materijalnoj šteti koja je iz toga nastala, što se smatralo dostatnim za pokretanje postupka. Komisija je službeno obavijestila podnositelja zahtjeva, proizvođače Zajednice navedene u zahtjevu, sve druge poznate proizvođače Zajednice, nadležna tijela NRK-s, proizvođače izvoznike, uvoznike te udruge za koje se znalo da su zainteresirane, o pokretanju ispitnog postupka. Zainteresiranim stra- nama dana je mogućnost da svoja stajališta iznesu pisanim putem i da zatraže saslušanje u roku određenom u obavijesti o pokretanju ispitnog postupka. Izvjestan broj proizvođača iz Zajednice koje predstavlja podnositelj zahtjeva, drugi proizvođači iz Zajednice koji su surađivali u ispitnom postupku, proizvođači izvoznici, uvoznici, dobavljači i udruge korisnika iskazali su svoja stajališta. Svim zainteresiranim stranama koje su to zatražile u gore navedenom roku, i koje su dokazale da postoje posebni razlozi zbog kojih bi ih trebalo saslušati, odobrena je mogućnost za saslušanje. 1. Odabir uzoraka, tretman tržišnoga gospodarstva i individualni tretman S obzirom na veliki broj proizvođača izvoznika, proizvođača iz Zajednice i uvoznika, koji su bili uključeni u ispitni postupak, u obavijesti o pokretanju ispitnog postupka bila je predviđena primjena tehnika odabira uzoraka u skladu s člankom 17. Osnovne uredbe. (') SL L 56, 6.3.1996., str. 1. Uredba kako je zadnje izmijenjena Uredbom (EZ) br. 461/2004, SL L 77, 13.3.2004., str. 12. (2) SL C 104, 30.4.2004., str. 62.